**ΠΑΝΕΛΛΗΝΙΟΣ ΠΟΙΗΤΙΚΟΣ ΜΑΘΗΤΙΚΟΣ ΔΙΑΓΩΝΙΣΜΟΣ**

**ΔΗΜΙΟΥΡΓΙΚΗΣ ΓΡΑΦΗΣ ΣΤΗΝ ΠΟΙΗΣΗ ΤΟΥ ΑΡΙΣΤΟΤΕΛΗ ΒΑΛΑΩΡΙΤΗ**

Ο Δήμος Λευκάδας προκηρύσσει Πανελλήνιο Ποιητικό Μαθητικό Διαγωνισμό προς τιμή του Εθνικού μας Ποιητή Αριστοτέλη Βαλαωρίτη με τίτλο:

**200+1 χρόνια Βαλαωρίτη**

**Υπεύθυνη διαγωνισμού:** Νικολέτα Κονιδάρη, Προϊσταμένη του Αυτοτελούς τμήματος Πολιτισμού

**Θα απονεμηθούν:**

1ο Βραβείο, 2ο Βραβείο και 3ο Βραβείο ατομικής συμμετοχής

Ένα βραβείο συλλογικής συμμετοχής

Ειδικός Έπαινος Διάκρισης (για την 4η θέση)

Οι μαθητές/τριες που θα βραβευθούν θα λάβουν ως Επιπρόσθετο έπαθλο μια ποιητική συλλογή του Αριστοτέλη Βαλαωρίτη.

**Διάρκεια Διαγωνισμού:**

Ως ημερομηνία έναρξης του Διαγωνισμού ορίζεται η **21η Μαρτίου 2025** και ως ημερομηνία λήξης η **21η Μαΐου 2025**. Κάθε συμμετοχή που θα σταλεί εκτός του συγκεκριμένου χρονικού πλαισίου θα θεωρείται εκπρόθεσμη και δεν θα γίνεται αποδεκτή.

**ΠΕΡΙΕΧΟΜΕΝΟ – ΘΕΜΑ**

Ο πανελλήνιος ποιητικός μαθητικός διαγωνισμός δημιουργικής γραφής στην ποίησητου Αριστοτέλη Βαλαωρίτη διοργανώνεται προς τιμή του εθνικού μας Ποιητή από τον Δήμο Λευκάδας, με **θέμα** του διαγωνισμού

**«η αξία της ποίησης του Αριστοτέλη Βαλαωρίτη σήμερα»**

Αντικείμενο του διαγωνισμού είναι η ποιητική έκφραση ιδεών, σκέψεων και συναισθημάτων των μαθητών και μαθητριών σχετικά με την αξία και τον ρόλο της ποίησης του Αριστοτέλη Βαλαωρίτη στη ζωή του/της σύγχρονου/ης Έλληνα/ίδας.

Οι μαθητές και οι μαθήτριες που θα συμμετάσχουν στον διαγωνισμό πρέπει να στείλουν **ένα (1) μόνο αδημοσίευτο ποίημα** τους −δηλαδή να μην έχει δημοσιευτεί σε οποιοδήποτε έντυπο (βιβλίο, περιοδικό, εφημερίδα), ιστοσελίδα ή μέσο κοινωνικής δικτύωσης (Facebook, Instagram, Twitter κλπ).

**Δικαίωμα Υποβολής**

Δικαίωμα Υποβολή έχουν μαθητές/τριες ηλικίας των Ε΄ και ΣΤ’ τάξεων του Δημοτικού, καθώς και μαθητές/τριες Ημερήσιων Γυμνασίων και Λυκείων, Πρότυπων και Πειραματικών Γυμνασίων και Λυκείων, καθώς και στους μαθητές των Καλλιτεχνικών και Μουσικών σχολείων της χώρας και των ελληνικών σχολείων Δευτεροβάθμιας Εκπαίδευσης του εξωτερικού.

**ΟΡΟΙ – ΟΔΗΓΙΕΣ ΣΥΜΜΕΤΟΧΗΣ**

Η προετοιμασία των μαθητών και των μαθητριών θα υλοποιηθεί εκτός ωρολόγιου προγράμματος κατά το σχολικό έτος 2024-2025. Από την ημερομηνία έκδοσης της Προκήρυξης του διαγωνισμού και ως την ημέρα λήξης του, οι μαθητές/τριες θα έχουν τον χρόνο να επιλέξουν το επιμέρους θεματικό πεδίο και να το καταθέσουν.

**Τα μαθητικά ποιητικά κείμενα πρέπει να είναι** **γραμμένα στην ελληνική**.

Κάθε συμμετέχων/ουσα μπορεί να λάβει μέρος με **μια μόνο συμμετοχή (ατομική ή συλλογική)** με ένα ποιητικό κείμενο (**έως 30 στίχους**),

Δεν υπάρχει περιορισμός ως προς τον αριθμό των συμμετεχόντων/ουσών από το ίδιο σχολείο.

Είναι αναγκαίο οι εκπαιδευτικοί που θα επιμεληθούν τις συμμετοχές κάθε σχολείου να έχουν συγκεντρώσει Υπεύθυνες Δηλώσεις από τους Γονείς ή Κηδεμόνες των παιδιών ότι επιτρέπουν τη συμμετοχή στους στον διαγωνισμό και τη δημοσίευση του ονόματός τους.

Όσον αφορά τα πνευματικά δικαιώματα, ισχύουν τα αναφερόμενα στον Ν.2121/1993 “Πνευματική ιδιοκτησία, συγγενικά δικαιώματα και πολιτιστικά θέματα”(ΦΕΚ 25/Α/04-03-1993), όπως ισχύει. Συγκεκριμένα: Άρθρο 1 “πνευματική ιδιοκτησία”, Άρθρο 3 “περιουσιακό δικαίωμα”, Άρθρο 4 “ηθικό δικαίωμα”, άρθρο 12 “μεταβίβαση”.

**Υποβολή συμμετοχών**

Οι υποψήφιοι μπορούν να συμμετάσχουν με **ένα μόνο ποίημα** έκτασης μέχρι **30 στίχους** που **να μην έχει δημοσιευθεί σε έντυπη ή ηλεκτρονική μορφή**. Τα ποιήματα πουυποβληθούν θα πρέπει να είναι σε γραμματοσειρά 12 Times New Roman, διάστιχο 1,5 και υποβάλλονται ΑΠΟΚΛΕΙΣΤΙΚΑ ηλεκτρονικά:

**Ως τίτλο το αρχείο** θα φέρει το ψευδώνυμο του/της συμμετέχοντος/ουσας και τον τίτλο του έργου, πχ:

Ερατοσθένης\_Ο βράχος και το κύμα

Ερατοσθένης (Ο βράχος και το κύμα)

Οι συμμετοχές να αποστέλλονται σε επεξεργάσιμο αρχείο κειμενογράφου (word ή open document). Όχι σε φωτογραφία, χειρόγραφο ή PDF.

Η υποβολή των συμμετοχών θα γίνεται στο email: poem@lefkada.gov.gr

Το ηλεκτρονικό μήνυμα θα έχει τα ακόλουθα στοιχεία:

* **θέμα email**: Για τον Πανελλήνιο Μαθητικό Ποιητικό Διαγωνισμό με τίτλο: 200+ 1 χρόνια Βαλαωρίτη
* **στο email θα επισυνάπτεται** το έργο με το οποίο συμμετέχει κάποιος/κάποια και θα έχει δύο συνημμένα:

-Στο πρώτο αρχείο θα είναι το ποίημα (με ψευδώνυμο)χωρίς καμιά άλλη προσωπική πληροφορία

-Στο δεύτερο αρχείο θα αναγράφονται τα πραγματικά στοιχεία του/της συμμετέχοντος/ουσας:ονοματεπώνυμο, τίτλο ποιήματος, τάξη (τμήμα) και σχολείο,όνομα και αριθμό κινητού τηλεφώνου κηδεμόνα,Ηλεκτρονική διεύθυνση για επικοινωνία

* **στο email θα επισυνάπτεται** υπεύθυνη δήλωση του/της γονέα – κηδεμόνα (δυνατότητα συμπλήρωσης Υ.Δ και μέσω gov.gr) ότι συναινεί «στη συγκεκριμένη συμμετοχή του γιου/της κόρης μου ………….. στον διαγωνισμού του Δήμου Λευκάδας με τίτλο «200+1 χρόνια Βαλαωρίτη», στη δημοσίευση του ονόματος και του έργου του/της σε περίπτωση βράβευσης στην ιστοσελίδα του Δήμου και σε ειδικό τεύχος που θα εκδοθεί για τον σκοπό αυτό»

**Η υποβολή των συμμετοχών θα γίνεται από** **21/3/25 έως και 21/5/25**. Δηλώσεις συμμετοχής που υποβάλλονται εκπρόθεσμα **ή** δηλώσεις συμμετοχής χωρίς τις προκηρυσσόμενες πληροφορίες **ή** συμμετοχές με οποιονδήποτε άλλον τρόπο δεν θα ληφθούν υπόψη.

**ΔΙΑΔΙΚΑΣΙΑ ΑΞΙΟΛΟΓΗΣΗΣ - ΒΡΑΒΕΙΑ**

Η αξιολόγηση των μαθητικών κειμένων θα γίνει από τετραμελή Επιστημονική Επιτροπή κριτών **από τις 22 Μαΐου έως την 21η Ιουνίου 2025** και τα αποτελέσματα θα ανακοινωθούν μέσω email και δημόσιων αναρτήσεων σε όλους τους συμμετέχοντες και όλες τις συμμετέχουσες.

**Κριτήρια αξιολόγησης**

Τα κριτήρια αξιολόγησης θα είναι:

* Συνάφεια με το θέμα - Περιεχόμενο
* Πρωτοτυπία – Φαντασία
* Συναισθηματική εμβάθυνση
* Δομή – Οργάνωση
* Ύφος - Ποιητική λειτουργία της γλώσσας

Τα ονόματα των νικητών/τριών και τα διακριθέντα έργα θα αναρτηθούν στην ιστοσελίδα του Δήμου Λευκάδας. **Η τελετή βράβευσης** θα γίνει σε χρόνο που θα ορίσει ο Δήμος Λευκάδας και οι ενδιαφερόμενοι/ες θα μπορούν να συμμετέχουν και εξ αποστάσεως μέσω της πλατφόρμας τηλεδιάσκεψης που θα τους ανακοινωθεί.

Τα ποιητικά κείμενα που θα βραβευθούν θα συμπεριληφθούν σε ειδικό 32σέλιδο τεύχος του Δήμου Λευκάδας, ο οποίος θα επιβαρυνθεί με το κόστος αυτό.

Ψηφιακή Βεβαίωση συμμετοχής θα λάβουν όσοι/όσες συμμετάσχουν στον Διαγωνισμό.

**Μέλη της Οργανωτικής Επιτροπής** (με ευθύνη διενέργειας του διαγωνισμού):

1. Νικολέτα Κονιδάρη, Προϊσταμένη του Αυτοτελούς τμήματος Πολιτισμού
2. Ιωάννης Κατωπόδης, Προϊστάμενο Διεύθυνσης Στρατηγικού σχεδιασμού ΥΠΑΙΘΑ
3. Νικόλαος Κονιδάρης, Διευθυντή Μουσικού Σχολείου Λευκάδας.
4. Αναστάσιος Κοντομίχης, Υπάλληλο του Δήμου.
5. Άννα Γεωργάκη, Υπάλληλος του Δήμου.

**Μέλη της Επιστημονικής Επιτροπής που θα αξιολογήσουν τα κείμενα:**

1. Τριαντάφυλλος Κωτόπουλος, καθηγητής Δημιουργικής Γραφής στο Πανεπιστήμιο Δυτικής Μακεδονίας - Ποιητής, Πρόεδρος της Επιτροπής
2. Παρασκευή Κοψιδά-Βρετού, Δρ. Φιλολογίας, συγγραφέας, Πρόεδρος Συνδέσμου Φιλολόγων Λευκάδας, μέλος της επιτροπής
3. Γιάννης Φαλκώνης, Ποιητής, σκηνοθέτης, μέλος της επιτροπής
4. Κώστα Σταματέλος, Ποιητής, στέλεχος επιχείρησης, μέλος της επιτροπής

**ΑΛΛΟΙ ΟΡΟΙ – ΠΡΟΥΠΟΘΕΣΕΙΣ**

* H συμμετοχή των μαθητών/τριών στον διαγωνισμό δεν προϋποθέτει ούτε συνεπάγεται οποιαδήποτε οικονομική επιβάρυνση.
* Ο φορέας διοργάνωσης αναλαμβάνει όλη τη διαδικασία υλοποίησης του διαγωνισμού και δεσμεύεται ότι θα διασφαλίσει τα προσωπικά δεδομένα και τα πνευματικά δικαιώματα των δημιουργών, σύμφωνα με την κείμενη νομοθεσία.
* Η συμμετοχή των μαθητών/-τριών είναι προαιρετική και απαιτείται η σύμφωνη γνώμη των γονέων/κηδεμόνων για τη συμμετοχή τους.
* Δεν θα προκύψουν έσοδα για τον φορέα που προκηρύσσει τον διαγωνισμό ή για άλλον, από τα υποβληθέντα έργα (με εμπορία ή διαφήμιση κ.λπ.) και η χρήση των έργων θα γίνει μόνο για εκπαιδευτικούς σκοπούς.
* Θα ζητηθεί Υπεύθυνη Δήλωση από τον/την ασκούντα/ασκούσα την επιμέλεια του μαθητή ή της μαθήτριας ότι δέχεται να δημοσιευτεί το έργο του μαθητή/μαθήτριας στην ιστοσελίδα του Δήμου και σε κάθε έντυπο ή ψηφιακό μέσο που τυχόν θα αξιοποιήσει ο Δήμος για τον σκοπό του διαγωνισμού,σύμφωνα με τους όρους της προκήρυξης.
* Η συμμετοχή στο Διαγωνισμό προϋποθέτει και συνεπάγεται την πλήρη και ανεπιφύλακτη αποδοχή του συνόλου των παραπάνω όρων.
* Η τελική απόφαση της Κριτικής Επιτροπής δεν επιδέχεται αμφισβήτηση και είναι οριστική.

Για περισσότερες πληροφορίες μπορείτε να απευθυνθείτε στο τηλέφωνο: 26453-60547 (κα. Νικολέττα Κονιδάρη).